|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**  **ΠΕΡΙΦ. Δ/ΝΣΗ Π. & Δ. ΕΚΠ/ΣΗΣ. ΘΕΣΣΑΛΙΑΣ**  **ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**  **Ν. ΜΑΓΝΗΣΙΑΣ**  **———————————**  Ταχ. Δ/νση: ΚΤΗΡΙΟ «AΝΘΙΜΟΣ ΓΑΖΗΣ»,  Επτά Πλατανίων 16  Τ.Κ.: 38333 ΒΟΛΟΣ  Πληροφορίες : Φασουράκη Ρηγώ  Νεραντζάς Απόστολος  Τηλέφωνο: 24210 72198  24210 47386  e-mail: mail@dide.mag.sch.gr | Βόλος, 25/06/2024  Αρ. Πρωτ.:Φ.19.1/10205 |
| **ΑΠΟΦΑΣΗ** |

**ΘΕΜΑ: «Χωροταξική κατανομή αποφοίτων Γυμνασίου σε Γενικά Λύκεια της Μαγνησίας»**

**Ο Διευθυντής Δευτεροβάθμιας Εκπαίδευσης Μαγνησίας**

Έχοντας υπόψη:

1. Τις διατάξεις του Ν. 1566/1985 (ΦΕΚ 167 Α’) «Δομή και Λειτουργία της Πρωτοβάθμιας και Δευτεροβάθμιας Εκπαίδευσης και άλλες διατάξεις».
2. Τις διατάξεις των άρθρων 8 & 12 του Π.Δ. 104/79, (ΦΕΚ 23 Α΄) στα σημεία που ισχύει.
3. Τις διατάξεις του άρθρου 1 εδ. Α περ.25 της Υ.Α. ΣΤ 5/56/13-11-2000 (ΦΕΚ 1409 Β΄).
4. Τις διατάξεις του άρθρου 18παρ.14 και του άρθρου 26 παρ.6 της Υ.Α. Φ353.1/324/105657/16-10-2002 (ΦΕΚ 1340 Β’).
5. Τις διατάξεις του άρθρου 9 παρ. Α’ 4), Δ’ και ΣΤ’ β)και του άρθρου 12 της Υ.Α. 79942/ΓΔ4/21-05-2019 (ΦΕΚ 2005 Β΄/ 31-05-2019).
6. Τα αντίστοιχα γεωγραφικά όρια των Γυμνασίων και Λυκείων Ν. Μαγνησίας, όπως προκύπτουν από τα αντίστοιχα γεωγραφικά όρια των Δημοτικών Σχολείων της Μαγνησίας και την αντίστοιχη χωροταξική κατανομή.
7. Το μαθητικό δυναμικό των αποφοίτων των Γυμνασίων Νομού Μαγνησίας.

**Αποφασίζουμε**

οι απόφοιτοι των Γυμνασίων αρμοδιότητας της Δ.Δ.Ε. Μαγνησίας, τα οποία αναφέρονται παρακάτω και των οποίων οι Γονείς ή Κηδεμόνες επιλέγουν για τη φοίτησή τους το Γενικό Λύκειο, κατανέμονται σε σχέση με το Γυμνάσιο προέλευσης και την δηλωθείσα περιοχή κατοικίας τους ως ακολούθως:

**1ο ΓΕΛ Βόλου**

Στο 1ο ΓΕΛ Βόλου εγγράφονται οι απόφοιτοι του 1ου Γυμνασίου Βόλου των οποίων η διεύθυνση κατοικίας βρίσκεται 1) Ανατολικά της οδού Κύπρου, 2) Δυτικά της οδού Κύπρου και Νότια της οδού Γιάννη Δήμου) και 3) Δυτικά της οδού Ιωλκού και Βόρεια της οδού Γιάννη Δήμου.

**2ο ΓΕΛ Βόλου**

Στο 2ο Πρότυπο ΓΕΛ Βόλου εγγράφονται οι απόφοιτοι του 2ου  Πρότυπου Γυμνασίου Βόλου.

**3ο ΓΕΛ Βόλου**

Στο 3ο ΓΕΛ Βόλου εγγράφονται 1) οι απόφοιτοι του 3ου Γυμνασίου Βόλου και 2) οι απόφοιτοι του 5ου Γυμνασίου Βόλου των οποίων η διεύθυνση κατοικίας βρίσκεται νότια της οδού Ανθ. Γαζή.

**4ο ΓΕΛ Βόλου**

Στο 4ο ΓΕΛ Βόλου εγγράφονται οι απόφοιτοι του 10ου Γυμνασίου Βόλου καθώς και οι απόφοιτοι του 4ου Γυμνασίου Βόλου.

**5ο ΓΕΛ Βόλου**

Στο 5ο ΓΕΛ Βόλου εγγράφονται 1) οι απόφοιτοι του 1ου Γυμνασίου Βόλου των οποίων η διεύθυνση κατοικίας βρίσκεται Ανατολικά της οδού Ιωλκού, Βόρεια της οδού Γ. Δήμου και Δυτικά της οδού Κύπρου, 2) οι απόφοιτοι του 6ου Γυμνασίου Βόλου των οποίων η διεύθυνση κατοικίας βρίσκεται Ανατολικά της οδού Ιωλκού, 3) οι απόφοιτοι του Γυμνασίου Ιωλκού και 4) οι απόφοιτοι του 5ου Γυμνασίου Βόλου των οποίων η διεύθυνση κατοικίας βρίσκεται βόρεια της οδού Ανθ. Γαζή.

**6ο ΓΕΛ Βόλου**

Στο 6ο ΓΕΛ Βόλου εγγράφονται 1) οι απόφοιτοι του 7ου Γυμνασίου Βόλου, 2) οι απόφοιτοι του 9ου Γυμνασίου Βόλου των οποίων η διεύθυνση κατοικίας βρίσκεται Νότια της οδού Λόρδου Βύρωνος.

**7ο ΓΕΛ Βόλου**

Στο 7ο ΓΕΛ Βόλου εγγράφονται 1) οι απόφοιτοι του 9ου Γυμνασίου Βόλου των οποίων η διεύθυνση κατοικίας βρίσκεται Βόρεια της οδού Λόρδου Βύρωνος, 2) οι απόφοιτοι του 6ου Γυμνασίου Βόλου των οποίων η διεύθυνση κατοικίας βρίσκεται Δυτικά της οδού Ιωλκού.

**8ο ΓΕΛ Βόλου**

Στο 8ο ΓΕΛ Βόλου θα εγγραφούν 1) οι απόφοιτοι του 8ου Γυμνασίου και 2) οι απόφοιτοι με διεύθυνση κατοικίας στην Άλλη Μεριά.

**1ο ΓΕΛ Νέας Ιωνίας**

Στο 1ο ΓΕΛ Νέας Ιωνίας εγγράφονται οι απόφοιτοι του 1ου Γυμνασίου Νέας Ιωνίας.

**2ο ΓΕΛ Νέας Ιωνίας**

Στο 2ο ΓΕΛ Νέας Ιωνίας εγγράφονται οι απόφοιτοι του 2ου του 3ου Γυμνασίου Νέας Ιωνίας και του 4ου Γυμνασίου Νέας Ιωνίας. Σημειώνεται ότι οι απόφοιτοι μαθητές του 4ου Γυμνασίου Νέας Ιωνίας με διεύθυνση κατοικίας την Αγ. Παρασκευή μπορούν να μετακινούνται με Σχολικό Λεωφορείο.

Οι απόφοιτοι των υπολοίπων Γυμνασίων της Περιφερειακής Ενότητας Μαγνησίας & Β. Σποράδων, των οποίων οι Γονείς ή Κηδεμόνες επιλέγουν για τη φοίτησή τους το Γενικό Λύκειο, εγγράφονται στα αντίστοιχα ή πλησιέστερα Γενικά Λύκεια.

Οι απόφοιτοι όλων των Γυμνασίων της Περιφερειακής Ενότητας Μαγνησίας & Β. Σποράδων, των οποίων οι Γονείς ή Κηδεμόνες επιλέγουν για τη φοίτησή τους το Επαγγελματικό Λύκειο (ΕΠΑΛ), εγγράφονται στα Επαγγελματικά Λύκεια (ΕΠΑΛ) της επιλογής τους. Υπενθυμίζεται ότι: «Οι μαθητές της Α΄ τάξης των ΕΠΑΛ δικαιούνται μεταφοράς για το πλησιέστερο στον τόπο κατοικίας τους ΕΠΑΛ…», (παράγραφος 1 του άρθρου 1 της ΚΥΑ Αριθμ. 50025/19-09-2018 (ΦΕΚ 4217/Β’/26-09-2018)).

Οι απολυτήριοι τίτλοι Γυμνασίων θα αποσταλούν στα Λύκεια μετά το τέλος των ηλεκτρονικών εγγραφών (e-εγγραφές) και την επεξεργασία τους από την Διεύθυνση Δευτεροβάθμιας Εκπαίδευσης Μαγνησίας όπως προβλέπεται από τις παραγράφους Α’ και Δ’ του άρθρου 9 της Υ.Α. 79942/ΓΔ4/21-05-2019 (ΦΕΚ 2005 Β΄/ 31-05-2019).

**Την αρμοδιότητα των μετεγγραφών σύμφωνα με το Π.Δ. 104/1979 έχει ο κάθε διευθυντής σχολικής μονάδας, ο οποίος προβαίνει σε συνεννόηση με τον άλλο διευθυντή πριν την έκδοση εγκριτικού υπηρεσιακού σημειώματος μετεγγραφής.** Ηκατάθεση των αιτήσεων μετεγγραφών γίνεται **αποκλειστικά και μόνο** στις σχολικές μονάδες **μετά την 1η Σεπτεμβρίου**. Σε περίπτωση κατά την οποία κηδεμόνας αιτείται μετεγγραφής λόγω αλλαγής διεύθυνσης κατοικίας, αυτή πρέπει να συνοδεύεται απαραίτητα από **Βεβαίωσης Μόνιμης Κατοικίας** (της νέας κατοικίας) με βάση το άρθρ. 97 του Ν. 5003/2022 η οποία εκδίδεται από τους κατά τόπους Δήμους και Κέντρα Εξυπηρέτησης Πολιτών.

**Ο Διευθυντής**

**Δευτεροβάθμιας Εκπαίδευσης Μαγνησίας**

**Δρ Σωκράτης Σαβελίδης**

**Εσωτερική Διανομή:**

* Γραφείο Εκπαιδευτικών Θεμάτων

**Κοινοποίηση:**

* Λύκεια Μαγνησίας
* Γυμνάσια Μαγνησίας
* Δημοτικές Επιτροπές

Παιδείας Δήμων Μαγνησίας

* Ε.Λ.Μ.Ε. Μαγνησίας
* Μ.Μ.Ε.